Document ID: 32002R0621

Κανονισμός (ΕΚ) αριθ. 621/2002 της Επιτροπής
της 11ης Απριλίου 2002
για την εφαρμογή συντελεστή μείωσης κατά την έκδοση πιστοποιητικών επιστροφής για εμπορεύματα μη υπαγόμενα στο παράρτημα Ι της συνθήκης, όπως προβλέπεται στο άρθρο 8 παράγραφος 8 του κανονισμού (ΕΚ) αριθ. 1520/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000 του Συμβουλίου(2),
τον κανονισμό (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης, και τα κριτήρια για τον καθορισμό του ποσού παρομοίων επιστροφών(3), όπως τροποποιήθηκε τελευταία από τον κανονισμό (ΕΚ) αριθ. 595/2002(4), και ιδίως το άρθρο 8 παράγραφος 8,
Εκτιμώντας τα ακόλουθα:
(1) Το συνολικό ποσό των εβδομαδιαίων αιτήσεων για πιστοποιητικά επιστροφής, που κοινοποιήθηκαν από τα κράτη μέλη έως τις 9 Απριλίου 2002, αν προστεθεί στα ποσά των αιτήσεων που κοινοποιήθηκαν σύμφωνα με το άρθρο 8 παράγραφος 2 τέταρτο εδάφιο, υπερβαίνει το μέγιστο ποσό που αναφέρεται στο άρθρο 8 παράγραφος 4 του κανονισμού (ΕΚ) αριθ. 1520/2000 της Επιτροπής.
(2) Κατά συνέπεια, στις αιτήσεις πιστοποιητικών επιστροφής, που υποβλήθηκαν κατά την εβδομάδα από την 1η έως τις 5 Απριλίου 2002 πρέπει να εφαρμοστεί συντελεστής μείωσης, όπως προβλέπει το άρθρο 8 παράγραφος 8,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά των αιτήσεων για πιστοποιητικά επιστροφής που εκδόθηκαν από τις 15 Απριλίου 2002 υπόκεινται σε συντελεστή μείωσης 0,15.
Άρθρο 2
Ο παρών κανονισμός αρχίζει να ισχύει στις 12 Απριλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 2002.

Labels: 3
17
6